61965J0021
DOMSTOLENS DOM (ANDEN AFDELING)
AF 14. DECEMBER 1965
Dominico Morina
mod Europa-Parlamentet
Sag 21/65
Processprog: Fransk
Angående:
Annullation af den af udvælgelseskomiteen foretagne indplacering af de ansøgere, der havde fået adgang til den interne udvælgelsesprøve nr. B 12, og af forfremmelsen af hr. Piraino som følge af den nævnte udvælgelsesprøve.
Domskonklusion :
Beslutningen af 10. marts 1965 fra Europa-Parlamentets generalsekretær om forfremmelse af hr. Piraino til teknisk assistent (B 5/B 4) annulleres.
Generaladvokatens forslag til afgørelse:
Udvælgelsesprøven nr. B 12 og beslutningen af 10. marts 1965 fra Europa-Parlamentets generalsekretær om at udnævne hr. Piraino til teknisk assistent bør annulleres.
Sammendrag
1.
Tjenestemand — ansættelse — udvælgelsesprøve — udvælgelseskomiteens handlinger — retlig karakter — klage over selve udnævnelsen — eneste mulighed for at anfægte disse handlinger
(EØF-tjenestemandsvedtœgten, artikel 29, 91)
2.
Tjenestemænd — ansættelse — udvælgelsesprøve — gennemførelse eller omgørelse — administrationens enekompetence — grænser for Domstolens beføjelser
(EØF-tjenestemandsvedtœgten, artikel 29, 91)
3.
Tjenestemænd — ansættelse — udvælgelsesprøve — fremgangsmåde — udvœlgelseskomiteens handlinger — formforskrifter — væsentlig karakter — mål — overtrædelse indebærer et klagepunkt for de forbigåede ansøgere
(EØF-tjenestemandsvedtœgten, artikel 91, bilag III)
1.
Udvælgelseskomiteens handlinger kan ikke som sådanne anfægtes ved klage; deres ulovlighed kan kun gøres gældende inden for rammerne af en klage over den beslutning, som de har forberedt.
2.
Jf. sammendrag nr. 2, dom i sag 11/65.
3.
Bestemmelsen i artikel 5, stk. 6 i bilag 3 til tjenestemandsvedtægten, hvorefter den rapport, der forelægges ansættelsesmyndigheden af udvælgelseskomiteen, skal være begrundet, er en væsentlig formforskrift.
Begrundelsen skal sætte denne myndighed i stand til at gøre retligt brug af sin valgfrihed, hvilket forudsætter, at det oplyses, både hvilke generelle kriterier, der er lagt til grund af udvælgelseskomiteen, og hvordan disse er blevet anvendt på de ansøgere, der er opført på egnethedslisten.
Overtrædelsen af dette princip indebærer et klagepunkt for de forbigåede ansøgere efter artikel 91.